Viimaste aastate siht maailma, aga eriti Euroopa Liidu energeetikas on suunatud taastuvatest allikatest elektri tootmisele - tuul, päike, vesi, biogaas. Kuigi  nende tootmise omahind võib taastuvenergia puhul tihtipeale olla kõrgem kui taastumatutest allikatest toodetud energial, on vaja taastuvenergiat toota arvestades osade fossiilkütuste otsa lõppemist juba mõnekümne aasta pärast. Kui näiteks põlevkivi põletamisel tekkiv happeline tuhk moodustab algse kütuse kogusest 50%, siis päikese, tuule ja vee energia, aga ka biogaasi kasutamisel selliseid jäätmeid ei teki üldse. Sellest tulenevalt ongi vaja taastuvad energiaallikad ka Eestis maksimaalses võimalikus määras  kasutusele võtta.